Forsætisráðherra hélt erindi um velsældarhagkerfi hjá Chatham House Katrín Jakobsdóttir , forsætisráðherra , flutti fyrirlestur um velsældarhagkerfi á vegum bresku hugveitunnar Chatham House í Lundúnum í dag . Í fyrirlestrinum fjallaði forsætisráðherra um samstarf Íslands , Skotlands og Nýja-Sjálands um þróun velsældarhagkerfa til að bregðast við stærstu áskorunum samtímans : loftslagsbreytingum og vaxandi ójöfnuði . Forsætisráðherrann greindi einnig frá þróun íslenskra stjórnvalda á hagsældarmælikvörðum þar sem leitast er við að nýta aðra mælikvarða en hagvöxt og verga þjóðarframleiðslu til að leggja mat á árangur og velgengni . Tæplega 100 manns sóttu fyrirlesturinn og hann var sendur út í streymi .